Վանաձորի բնակիչ, 1991 թվին ծնված Ռոբերտ Հովհաննիսյանը հուլիսի 28-ի պատահարի վեց զոհերից մեկն է։ ԼՂՀ Մարտունու զորամասում տեղի ունեցածը ցնցել է ողջ երկիրը։ Պատահարի մասին մենք ընդամենը գիտենք այն, որ զինվորներից մեկին ծաղրի ենթարկելու արդյունքում մեկ այլ զինվոր իրեն ամրակցված զենքով սպանել է հինգ հոգու և վերջում ինքնասպան եղել։ Երեկ ողջ երկիրը դիակներ էր ընդունում, սգում երիտասարդ տղաների մահն ու փորձում հասկանալ, թե ինչն է նման ողբերգության պատճառը։ Վանաձորի մեր թղթակիցն այցելել է Ռոբերտ Հովհաննիսյանի տուն և զրուցել հարազատների հետ։ Հարցազրույցները ներկայացնում ենք առանց միջամտության։